CELEX: 62018TA0661
Language: ro
Date: 2020-07-08 00:00:00
Title: Cauza T-661/18: Hotărârea Tribunalului din 8 iulie 2020 – Securitec/Comisia („Contracte de achiziții publice de servicii – Procedură de cerere de ofertă – Mentenanța instalațiilor de securitate în clădirile ocupate și/sau gestionate de Comisie în Belgia și Luxemburg – Respingerea ofertei unui ofertant – Atribuirea contractului unui alt ofertant – Criterii de selecție – Nelegalitatea unei clauze din caietul de sarcini – Egalitate de tratament”)

12.10.2020   
            
            
               RO
            
            
               Jurnalul Oficial al Uniunii Europene
            
            
               C 339/12
            
         
      Hotărârea Tribunalului din 8 iulie 2020 – Securitec/Comisia
      (Cauza T-661/18) (1)
      
      („Contracte de achiziții publice de servicii - Procedură de cerere de ofertă - Mentenanța instalațiilor de securitate în clădirile ocupate și/sau gestionate de Comisie în Belgia și Luxemburg - Respingerea ofertei unui ofertant - Atribuirea contractului unui alt ofertant - Criterii de selecție - Nelegalitatea unei clauze din caietul de sarcini - Egalitate de tratament”)
      (2020/C 339/14)
      Limba de procedură: franceza
      
         Părțile
      
      
         Reclamantă: Securitec (Livange, Luxemburg) (reprezentant: P. Peuvrel, avocat)
      
         Pârâtă: Comisia Europeană (reprezentanți: M. Ilkova, A Katsimerou și J. Estrada de Solà, agenți)
      
         Obiectul
      
      Cerere întemeiată pe articolul 263 TFUE, prin care se solicită anularea, pe de o parte, a deciziei Comisiei din 7 septembrie 2018 de respingere a ofertei depuse de reclamantă pentru lotul nr. 4 din contractul care a făcut obiectul procedurii restrânse de cerere de ofertă HR/R1/PR/2017/059 și referitor la „mentenanța instalațiilor de securitate în clădirile ocupate și/sau gestionate de Comisia Europeană în Belgia și Luxemburg”, precum și, pe de altă parte, a deciziei Comisiei din 17 septembrie 2018 prin care se refuză reclamantei furnizarea precizărilor pe care le solicitase în cadrul aceleiași proceduri la 11 septembrie 2018.
      
         Dispozitivul
      
      
                  1)
               
               
                  Anulează decizia Comisiei Europene din 7 septembrie 2018 de respingere a ofertei depuse de Securitec pentru lotul nr. 4 din contractul care a făcut obiectul procedurii restrânse de cerere de ofertă HR/R1/PR/2017/059 și referitor la „mentenanța instalațiilor de securitate în clădirile ocupate și/sau gestionate de Comisia Europeană în Belgia și Luxemburg”, precum și decizia Comisiei din 17 septembrie 2018 prin care se refuză Securitec furnizarea precizărilor pe care le solicitase în cadrul aceleiași proceduri la 11 septembrie 2018.
               
            
                  2)
               
               
                  Respinge în rest acțiunea.
               
            
                  3)
               
               
                  Obligă Comisia la plata cheltuielilor de judecată.
               
            
         (1)  JO C 25, 21.1.2019.